సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
విప్రో లాభం అదుర్స్..  బోనస్‌ ధమాకా!
కంపెనీ అలాగే వాటాదారులకు ఒక్కో షేరుకు రూపాయి (50 శాతం) మధ్యంతర డివిడెండును ప్రకటించింది. డివిడెండ్‌ చెల్లింపునకు ఈ నెల 30 తేదీని రికార్దు తేదీగా నిర్ణయించింది.
Samayam Telugu | Updated:
Jan 19, 2019, 08:54AM IST
హైలైట్స్
క్యూ3 లాభం రూ. 2,544 కోట్లు; 32 శాతం అప్‌
ఆదాయంలో రూ. 10% వృద్ధి
ప్రతి మూడు షేర్లకు ఒకటి
రెండేళ్లలో రెండోసారి బోనస్‌ ఇష్యూ
50 శాతం మధ్యంతర డివిడెండు
దేశీ మూడో అతిపెద్ద సాఫ్ట్‌వేర్‌ కంపెనీ విప్రో ప్రస్తుత ఆర్థిక సంవత్సరం మూడో త్రైమాసికంలో ఆకట్టుకునే ఫలితాలను ప్రకటించింది. కంపెనీ నికర లాభం సుమారు 31.8 శాతం ఎగిసి రూ.2,544.5 కోట్లుగా నమోదైంది. అంతక్రితం ఆర్థిక సంవత్సరం ఇదే వ్యవధిలో లాభం రూ.1,930 కోట్లు. మరోవైపు కంపెనీ ఆదాయం 10 శాతం వృద్ధితో రూ.13,669 కోట్ల నుంచి రూ.15,059 కోట్లకు చేరింది.
కీలకమైన ఐటీ సర్వీసుల విభాగం ఆదాయాలు త్రైమాసికాల వారీగా (సీక్వెన్షియల్‌) చూస్తే 1.8 శాతం వృద్ధితో 2,046.5 మిలియన్‌ డాలర్లుగా (దాదాపు రూ. 14,555 కోట్లు) నమోదయ్యాయి. మార్చి త్రైమాసికంలో డాలర్ల మారకంలో చూస్తే ఐటీ సేవల వ్యాపార విభాగం ఆదాయాలు సీక్వెన్షియల్‌ ప్రాతిపదికన సుమారు 2 శాతం వృద్ధి సాధించవచ్చని విప్రో అంచనా వేస్తోంది. ఇది 2,047 మిలియన్‌ డాలర్ల నుంచి 2,088 మిలియన్‌ డాలర్ల శ్రేణిలో ఉండొచ్చని తెలిపింది.